|  |  |  |  |  |
| --- | --- | --- | --- | --- |
| Številka: | 43001-130/2021-04 |  | oznaka naročila: | A-80/21 S |
| Datum: | 13.04.2021 |  | MFERAC: | 2431-21-000523/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava nateč. rešitve in proj. dokum. IDP, DGD in PZI za most čez Krko od km 6+600 do km 7+100, 1. faza Z obvo. NM (od Brezij do Regrških Košenic)** |

**JN002183/2021-B01 - A-80/21; datum objave: 09.04.2021**

**Datum prejema: 13.04.2021   11:34**

**Vprašanje:**

V natečajni nalogi je navedeno, da se premostitev Krke lahko izvede z maksimalno dvema podporama v strugi reke. Prav tako je navedeno, da podpore ne smejo biti v obvodnem pasu, na levem bregu v širini 20 m, na desnem bregu pa v širini ca 33 m. Omejitev po principu +/-10 m od vodnega roba, sproži vprašanje pri katerem vodostaju. Če predvidimo, da določimo obvodni pas pri nizkem vodostaju z 10 m v strugo, pri visokem pa 10 m v brežino, pridemo na desnem bregu do 68 m širokega območja brez podpor. Na tak način pridemo do absurdnih zahtev, da premoščamo obvodne pasove, medtem ko v reki sami lahko gradimo podpore. To je skregano z osnovnimi principi mostogradnje, ki so znani že tisočletja. To je poenostavljeno, po suhem z manjšimi koraki, preko vode pa z velikimi.  
Zato sprašujemo, kakšna je strokovna utemeljitev podanih omejitev lokacije mostnih podpor?

**Odgovor:**

Vaša ugotovitev, da se premostitev Krke lahko izvede z maksimalno dvema podporama v strugi reke in navedba, da podpore ne smejo biti v obvodnem pasu, na levem bregu v širini 20 m, na desnem bregu pa v širini ca 33 m je točna. Večja razširitev obvodnega pasu na desnem bregu v primerjavi z razširitvijo ne levem bregu je posledica večje zakraselosti desne brežine tako, da območje brežine iz vidika morfologije, razgibanosti in zaraščenosti predstavlja pomembno ločnico med njivskimi površinami in strugo reke Krke. Naročnik vam sporoča, da je prikazana idejna zasnova mostov informativna in razporeditev vmesnih podpor ni zavezujoča – natečajniki naj predlagajo svojo zasnovo/rešitev, ki bo upoštevala usmeritve natečajne naloge.